title: Komisijas Īstenošanas Regula (ES) 2020/130 (2020. gada 28. janvāris), ar ko groza Padomes Regulu (EK) Nr. 2368/2002 par Kimberli procesa sertifikācijas sistēmas īstenošanu starptautiskajā tirdzniecībā ar neapstrādātiem dimantiem

text:
                  31.1.2020

                  LV

                  Eiropas Savienības Oficiālais Vēstnesis

                  L 27/10

         KOMISIJAS ĪSTENOŠANAS REGULA (ES) 2020/130
         (2020. gada 28. janvāris),
         ar ko groza Padomes Regulu (EK) Nr. 2368/2002 par Kimberli procesa sertifikācijas sistēmas īstenošanu starptautiskajā tirdzniecībā ar neapstrādātiem dimantiem
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2002. gada 20. decembra Regulu (EK) Nr. 2368/2002 par Kimberli procesa sertifikācijas sistēmas īstenošanu starptautiskajā tirdzniecībā ar neapstrādātiem dimantiem (1) un jo īpaši tās 20. pantu,
         tā kā:

                     (1)

                     Regulas (EK) Nr. 2368/2002 II pielikumā ir uzskaitīti Kimberli procesa sertifikācijas sistēmas dalībnieki un to ieceltās kompetentās iestādes.

                     (2)

                     Vairāku Kimberli procesa sistēmas dalībnieku kompetento iestāžu adreses ir jāatjaunina.

                     (3)

                     2019. gada septembrī Kimberli procesa sistēmas dalībnieki saņēma paziņojumu no Ķīnas Tautas Republikas, ka Ķīnas Tautas Republikas Makao Īpašās Pārvaldes Apgabals no 2019. gada 1. oktobra oficiāli īstenos Kimberli procesa sertifikācijas sistēmu.

                     (4)

                     Tādēļ būtu attiecīgi jāgroza Regulas (EK) Nr. 2368/2002 II pielikums. Lai Ķīnas Tautas Republikas Makao Īpašās Pārvaldes Apgabals varētu pēc iespējas drīz īstenot Kimberli procesa sertifikācijas sistēmu attiecībā uz Savienību, šai regulai būtu steidzamības kārtā jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī,

               IR PIEŅĒMUSI ŠO REGULU.

            1. pants
            Regulas (EK) Nr. 2368/2002 II pielikumu aizstāj ar šīs regulas pielikuma tekstu.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 28. janvārī

                  Komisijas vārdā –

                  priekšsēdētājas vietnieks

               Josep BORRELL FONTELLES

            (1)  OV L 358, 31.12.2002., 28. lpp.

            PIELIKUMS

                     “II PIELIKUMS

                        Kimberli procesa sertifikācijas sistēmas dalībnieku un to norādīto kompetento iestāžu saraksts, kā minēts 2., 3., 8., 9., 12., 17., 18., 19. un 20. pantā

                                 ANGOLA

                                 Ministry of Mineral Resources and Petroleum

                                 Rua Engenheiro Armindo de Andrade, n.° 103

                                 Miramar Bairro Sambizanga

                                 1072 Luanda

                                 Angola

                                 ARMĒNIJA

                                 Department of Gemstones and Jewellery

                                 Ministry of Trade and Economic Development

                                    M. Mkrtchyan 5, Room 407

                                 Yerevan, 0010

                                 Armenia

                                 AUSTRĀLIJA

                                 Department of Foreign Affairs and Trade

                                 Trade Development Division

                                    R.G.
                                    Casey Building

                                 John McEwen Crescent

                                 Barton ACT 0221

                                 Australia

                                 BANGLADEŠA

                                 Export Promotion Bureau

                                 TCB Bhaban

                                 1, Karwan Bazaar

                                 Dhaka

                                 Bangladesh

                                 BALTKRIEVIJA

                                 Ministry of Finance

                                 Department for Precious Metals and Precious Stones

                                 Sovetskaja Str, 7

                                 220010 Minsk

                                 Republic of Belarus

                                 BOTSVĀNA

                                    Ministry of Minerals, Green Technology and Energy Security (MMGE) Fairgrounds Office Park, Plot No.

                                 50676 Block C

                                 P/Bag 0018

                                 Gaborone

                                 Botswana

                                 BRAZĪLIJA

                                 Ministry of Mines and Energy

                                 Esplanada dos Ministérios, Bloco“U”, 4o andar

                                    70065, 900 Brasília, DF

                                 Brazil

                                 KAMBODŽA

                                 Ministry of Commerce

                                 Lot 19-61, MOC Road (113 Road), Phum Teuk Thla, Sangkat Teuk Thla

                                 Khan Sen Sok, Phnom Penh

                                 Cambodia

                                 KAMERŪNA

                                 National Permanent Secretariat for the Kimberley Process

                                 Ministry of Mines, Industry and Technological Development

                                 Intek Building, 6th floor,

                                 Navik Street

                                 BP 35601 Yaounde

                                 Cameroon

                                 KANĀDA

                                 Starptautiskā daļa:

                                 Global Affairs Canada Natural Resources and Governance Division (MES) 125 Sussex Drive Ottawa, Ontario K1A 0G2

                                 Canada

                                 Vispārīgas informācijas pieprasījumi Kanādas Dabas resursu ministrijā:

                                 Kimberley Process Office

                                 Lands and Minerals Sector Natural Resources Canada (NRCan)

                                 580 Booth Street, 10th floor

                                 Ottawa, Ontario

                                 Canada K1A 0E4

                                 CENTRĀLĀFRIKAS REPUBLIKA

                                 Secrétariat permanent du processus de Kimberley

                                 BP: 26 Bangui

                                 Central African Republic

                                 ĶĪNAS Tautas Republika

                                 Department of Duty Collection

                                 General Administration of China Customs (GACC)

                                 No.6 Jianguomen Nie Rev.

                                 Dongcheng District, Beijing 100730

                                 People’s Republic of China

                                 Ķīnas Tautas Republikas HONKONGAS Īpašās Pārvaldes Apgabals

                                 Department of Trade and Industry

                                 Hong Kong Special Administrative Region

                                 People’s Republic of China

                                 Room 703, Trade and Industry Tower

                                 700 Nathan Road

                                 Kowloon

                                 Hong Kong

                                 China

                                 Ķīnas Tautas Republikas MAKAO Īpašās Pārvaldes Apgabals

                                 Macao Economic Bureau

                                 Government of the Macao Special Administrative Region

                                 Rua Dr. Pedro José Lobo, no. 1–3, 25th Floor

                                 Macao

                                 KONGO Demokrātiskā Republika

                                 Centre d’Expertise, d’Evaluation et de Certification des Substances Minérales Précieuses et Semi-précieuses (CEEC)

                                 3989, av des cliniques

                                 Kinshasa/Gombe

                                 Democratic Republic of Congo

                                 KONGO Republika

                                 Bureau d’Expertise, d’Evaluation et de Certification des Substances Minérales Précieuses (BEEC)

                                 BP 2787

                                 Brazzaville

                                 Republic of Congo

                                 KOTDIVUĀRA

                                 Ministère des Mines et de la Géologie

                                 Secrétariat Permanent de la Représentation en Côte d’Ivoire du Processus de Kimberley (SPRPK-CI)

                                 Abidjan-Plateau, Immeuble les Harmonies II

                                 Abidjan

                                 Côte d’Ivoire

                                 SVATINI

                                 Office for the Commissioner of Mines

                                 Minerals and Mines Departments

                                 Third Floor Lilunga Building (West Wing),

                                 Somhlolo Road,

                                 Mbabane

                                 Eswatini

                                 EIROPAS SAVIENĪBA

                                 European Commission

                                 Service for Foreign Policy Instruments

                                 Office EEAS 03/330

                                 B-1049 Bruxelles/Brussel

                                 Belgium

                                 GABONA

                                 Centre Permanent du Processus de Kimberley (CPPK)

                                 Ministry of Equipment, Infrastructure, and Mines

                                 Immeuble de la Geologie, 261 rue Germain Mba

                                 B.P. 284/576

                                 Libreville

                                 Gabon

                                 GANA

                                 Ministry of Lands and Natural Resources

                                 Accra P.O. Box M 212

                                 Ghana

                                 GVINEJA

                                 Ministry of Mines and Geology

                                 Boulevard du Commerce – BP 295

                                 Quartier Almamya/Commune de Kaloum

                                 Conakry

                                 Guinea

                                 GAJĀNA

                                 Geology and Mines Commission

                                 P.O. Box 1028

                                 Upper Brickdam

                                 Stabroek

                                 Georgetown

                                 Guyana

                                 INDIJA

                                 Government of India, Ministry of Commerce & Industry

                                 Udyog Bhawan

                                 New Delhi 110 011

                                 India

                                 INDONĒZIJA

                                 Directorate of Export and Import Facility, Ministry of Trade M. I. Ridwan Rais Road, No. 5 Blok I Iantai 4

                                 Jakarta Pusat Kotak Pos. 10110

                                 Jakarta

                                 Indonesia

                                 IZRAĒLA

                                 Ministry of Economy and Industry Office of the Diamond Controller

                                 3 Jabotinsky Road

                                 Ramat Gan 52520

                                 Israel

                                 JAPĀNA

                                 Agency for Natural Resources and Energy

                                 Mineral and Natural Resources Division

                                 1, Chiyoda-ku

                                 Tokyo

                                 Japan

                                 KAZAHSTĀNA

                                 Ministry for Investments and Development of the Republic of Kazakhstan

                                 Committee for Technical Regulation and Metrology

                                 11, Mangilik el street

                                 Astana

                                 Republic of Kazakhstan

                                 KOREJAS Republika

                                 Ministry of Foreign Affairs

                                 United Nations Division 60 Sajik-ro 8-gil

                                 Jongno-gu

                                 Seoul 03172

                                 Korea

                                 LAOSAS Tautas Demokrātiskā Republika

                                 Department of Import and Export

                                 Ministry of Industry and Commerce

                                 Phon Xay road, Saisettha District

                                 P.O. Box 4107

                                 Vientiane

                                 Lao PDR

                                 LIBĀNA

                                 Ministry of Economy and Trade

                                 Lazariah Building

                                 Down Town

                                 Beirut

                                 Lebanon

                                 LESOTO

                                 Department of Mines

                                 Ministry of Mining

                                 Corner Constitution and Parliament Road

                                 P.O. Box 750

                                 Maseru 100

                                 Lesotho

                                 LIBĒRIJA

                                 Government Diamond Office

                                 Ministry of Mines and Energy

                                 Capitol Hill

                                 P.O. Box 10-9024

                                 1000 Monrovia 10

                                 Liberia

                                 MALAIZIJA

                                 Ministry of International Trade and Industry

                                 MITI Tower,

                                 No.7, Jalan Sultan Haji Ahmad Shah

                                 50480 Kuala Lumpur

                                 Malaysia

                                 MALI

                                 Ministère des Mines

                                 Bureau d’Expertise d’Evaluation et de Certification des Diamants Bruts

                                 Cité administrative, P.O. Box 1909

                                 Bamako

                                 République du Mali

                                 MAURĪCIJA

                                 Import Division

                                 Ministry of Industry, Commerce & Consumer Protection

                                 4th Floor, Anglo Mauritius Building

                                 Intendance Street

                                 Port Louis

                                 Mauritius

                                 MEKSIKA

                                 Directorate-General for International Trade in Goods

                                 189 Pachuca Street, Condesa, 17th Floor

                                 Mexico City, 06140

                                 Mexico

                                 NAMĪBIJA

                                 The Government of Republic of Namibia Ministry of Mines and Energy

                                 Directorate of Diamond Affairs Private Bag 13297

                                 1st Aviation Road (Eros Airport)

                                 Windhoek

                                 Namibia

                                 JAUNZĒLANDE

                                 Middle East and Africa Division

                                 Ministry of Foreign Affairs and Trade

                                 Private Bag 18 901

                                 Wellington

                                 New Zealand

                                 NORVĒĢIJA

                                 Ministry of Foreign Affairs

                                 Department for Regional Affairs

                                 Section for Southern and Central Africa

                                 Box 8114 Dep

                                 0032 Oslo

                                 Norway

                                 PANAMA

                                 National Customs Authority

                                 Panama City, Curundu, Dulcidio Gonzalez Avenue, building # 1009

                                 Republic of Panama

                                 KRIEVIJAS FEDERĀCIJA

                                 Starptautiskā daļa:

                                 Ministry of Finance

                                 9, Ilyinka Street

                                 109097 Moscow

                                 Russian Federation

                                 Importa un eksporta nodaļa:

                                 Gokhran of Russia

                                 14, 1812 Goda St.

                                 121170 Moscow

                                 Russian Federation

                                 SJERALEONE

                                 Ministry of Mines and Mineral Resources

                                 Youyi Building

                                 Brookfields

                                 Freetown

                                 Sierra Leone

                                 SINGAPŪRA

                                 Ministry of Trade and Industry

                                 100 High Street

                                 #09-01, The Treasury

                                 Singapore 179434

                                 DIENVIDĀFRIKA

                                 South African Diamond and Precious Metals Regulator

                                 251 Fox Street

                                 Doornfontein 2028

                                 Johannesburg

                                 South Africa

                                 ŠRILANKA

                                 National Gem and Jewellery Authority

                                 25, Galle Face Terrace

                                 Post Code 00300

                                 Colombo 03

                                 Sri Lanka

                                 ŠVEICE

                                 State Secretariat for Economic Affairs (SECO)

                                 Sanctions Unit

                                 Holzikofenweg 36

                                 CH-3003 Berne

                                 Switzerland

                                 TAIVĀNA, PENHU, KINMENA UN MACU, ATSEVIŠĶĀ MUITAS TERITORIJA

                                 Export/Import Administration Division

                                 Bureau of Foreign Trade

                                 Ministry of Economic Affairs

                                 1, Hu Kou Street

                                 Taipei, 100

                                 Taiwan

                                 TANZĀNIJA

                                 Commission for Minerals

                                 Ministry of Energy and Minerals

                                 Kikuyu Avenue, P.O. Box 422

                                 40744 Dodoma

                                 Tanzania

                                 TAIZEME

                                 Department of Foreign Trade

                                 Ministry of Commerce

                                 563 Nonthaburi Road

                                 Muang District, Nonthaburi 11000

                                 Thailand

                                 TOGO

                                 The Ministry of Mines and Energies

                                 Head Office of Mines and Geology

                                 216, Avenue Sarakawa

                                 B.P. 356

                                 Lomé

                                 Togo

                                 TURCIJA

                                 Foreign Exchange Department

                                 Undersecretariat of Treasury

                                 T.C. Bașbakanlık Hazine

                                 Müsteșarlığı İnönü Bulvarı No 36

                                 06510 Emek, Ankara

                                 Turkey

                                 Importa un eksporta nodaļa:

                                 Istanbul Gold Exchange/Borsa Istanbul Precious Metals and Diamond

                                 Market (BIST)

                                 Borsa İstanbul, Resitpasa Mahallesi,

                                 Borsa İstanbul Caddesi No 4

                                 Sariyer, 34467, Istanbul

                                 Turkey

                                 UKRAINA

                                 Ministry of Finance

                                 State Gemological Centre of Ukraine

                                 38–44, Degtyarivska St.

                                 Kiev 04119

                                 Ukraine

                                 APVIENOTIE ARĀBU EMIRĀTI

                                    U.A.E.
                                    Kimberley Process Office

                                 Dubai Multi Commodities Centre

                                 Dubai Airport Free Zone

                                 Emirates Security Building

                                 Block B, 2nd Floor, Office # 20

                                 P.O. Box 48800

                                 Dubai

                                 United Arab Emirates

                                 AMERIKAS SAVIENOTĀS VALSTIS

                                 United States Kimberley Process Authority

                                 U.S. Department of State

                                 Bureau of Economic and Business Affairs

                                 2201 C Street, NW

                                 Washington DC 20520

                                 United States of America

                                 VENECUĒLA

                                 Central Bank of Venezuela

                                 36 Av. Urdaneta, Caracas, Capital District

                                 Caracas

                                 ZIP Code 1010

                                 Venezuela

                                 VJETNAMA

                                 Ministry of Industry and Trade

                                 Agency of Foreign Trade

                                 54 Hai Ba Trung

                                 Hoan Kiem

                                 Hanoi

                                 Vietnam

                                 ZIMBABVE

                                 Principal Minerals Development Office

                                 Ministry of Mines and Mining Development

                                 6th Floor, ZIMRE Centre

                                 Cnr L.Takawira St/K. Nkrumah Ave.

                                 Harare

                                 Zimbabwe

               ”


title: Komisijas Īstenošanas Regula (ES) 2020/132 (2020. gada 30. janvāris), ar ko, atkāpjoties no Eiropas Parlamenta un Padomes Regulas (ES) Nr. 1308/2013 45. panta 3. punkta, nosaka ārkārtas pasākumu attiecībā uz Savienības ieguldījumu vīna nozares noieta veicināšanas pasākumā

text:
                  31.1.2020

                  LV

                  Eiropas Savienības Oficiālais Vēstnesis

                  L 27/20

         KOMISIJAS ĪSTENOŠANAS REGULA (ES) 2020/132
         (2020. gada 30. janvāris),
         ar ko, atkāpjoties no Eiropas Parlamenta un Padomes Regulas (ES) Nr. 1308/2013 45. panta 3. punkta, nosaka ārkārtas pasākumu attiecībā uz Savienības ieguldījumu vīna nozares noieta veicināšanas pasākumā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 221. panta 1. punktu,
         tā kā:

                     (1)

                     2019. gada 2. oktobrī Pasaules Tirdzniecības organizācija (PTO) pieņēma šķīrējtiesas lēmumu lietā “Eiropas Kopiena un dažas dalībvalstis – pasākumi, kas ietekmē tirdzniecību ar lieliem civilās aviācijas gaisa kuģiem”, WT/DS316/ARB. Ar šķīrējtiesas lēmumu Amerikas Savienotajām Valstīm (ASV) tika piešķirtas tiesības, reaģējot uz Savienības subsīdijām uzņēmumam Airbus, pieprasīt atļauju noteikt pretpasākumus apmērā, kas nepārsniedz 7,5 miljardus USD gadā. ASV 2019. gada 18. oktobrī noteica ad valorem ievedmuitas nodokli 25 % apmērā dažādiem produktiem, to skaitā arī nedzirkstošajiem vīniem, ko Vācija, Spānija, Francija un Apvienotā Karaliste eksportē uz ASV. Šī ārkārtējā, netaisnīgā un neparedzamā situācija smagi un negatīvi ietekmē visu Savienības vīnu globālo tirdzniecību. Reaģējot uz Francijas noteikto digitālo pakalpojumu nodokli (GAFA nodoklis), ASV ir turklāt draudējušas piemērot Francijas dzirkstošajiem vīniem ad valorem ievedmuitas nodokli 100 % apmērā.

                     (2)

                     ASV noteiktajiem ievedmuitas nodokļiem ir tieša un nopietna ietekme uz Savienības vīna tirdzniecību ASV tirgū, kas gan vērtības, gan eksporta apjoma ziņā ir Savienības lielākais lauksaimniecības produktu un jo īpaši vīna eksporta tirgus. 2018. gadā Savienības vīna eksports uz ASV sasniedza 6,5 miljonus hektolitru jeb 4 miljardus EUR. Savienības vīna eksports uz ASV parasti veido 30–40 % no Savienības vīna kopējā eksporta vērtības.

                     (3)

                     ASV noteiktajiem palielinātajiem ievedmuitas nodokļiem ir nelabvēlīga ietekme ne tikai uz tādiem nedzirkstošajiem vīniem, kuru izcelsme ir minētajās četrās dalībvalstīs, uz ko attiecas palielinātie ievedmuitas nodokļi, bet arī uz visiem Savienības vīniem kopumā. Līdz ar to tiek negatīvi ietekmēta visa ASV tirgū esošā Savienības vīna reputācija un tirdzniecība. Vīna reputāciju nosaka ne tikvien tā kvalitāte, bet arī cena, kā arī šķietamā cenas un kvalitātes attiecība. Tas jo īpaši attiecas uz vīniem zemāko vai vidējo cenu grupā, proti, absolūtos skaitļos šos vīnus 25 % ievedmuitas nodoklis ietekmē vairāk nekā dārgākus vīnus, ko iegādājas vīna pazinēji, uz kuriem cenas paaugstinājums neiedarbojas atturoši. Savienības vīni ASV tirgū konkurē ar vīniem no citām izcelsmes vietām, piemēram, Dienvidamerikas, Austrālijas vai Dienvidāfrikas. Ņemot vērā šo ļoti spēcīgo un sīvo konkurenci, vispārējam priekšstatam par cenu līmeni ir būtiska nozīme. Ja patērētājs zina, ka vīna, kam ir noteikta izcelsme Savienībā, cenai piemēro paaugstinātu ievedmuitas nodokli, tas negatīvi ietekmēs vispārējo priekšstatu par Savienības vīnu cenu līmeni un tādējādi novirzīs patērētāju pieprasījumu uz citas izcelsmes produktiem. Ņemot vērā tā rezultātā radušos tirgus apstākļus un konstatēto kopējās atdeves samazināšanos ražotājiem, ir vajadzīgi tādi tūlītēji pasākumi ievedmuitas nodokļu ietekmes novēršanai, kas aptver visus vīnus ar izcelsmi visās dalībvalstīs, nevis tikai tajās, uz kurām tieši attiecas ievedmuitas nodokļi.

                     (4)

                     No tirgus stabilitātes viedokļa ASV noteiktais ievedmuitas nodokļa režīms nav izolēts valsts pasākums, kas aprobežojas tikai ar ietekmi uz tirdzniecību ar ASV. Pasaules vīna tirgus ir globāls tirgus, kurā nozīmīgu ekonomikas dalībnieku, piemēram, ASV, veiktajiem atsevišķajiem pasākumiem ir tālejošas sekas, kas ietekmē starptautisko vīna tirdzniecību kopumā. Jebkādas negatīvas izmaiņas apstākļos Savienības vīnu galvenajā galamērķa tirgū, piemēram, ASV, neizbēgami ietekmē citus tirgus, jo produkti, kurus nevar pārdot ASV, tādēļ ka tie kļuvuši pārāk dārgi, ir jānovirza citur. Līdz ar to patērētāji šajos citos tirgos, labi apzinoties tirgus apstākļus, izdarīs papildu spiedienu uz cenām, un arī konkurence būs daudz sīvāka nekā parasti. Tāpēc pašreizējie ASV noteiktie ievedmuitas nodokļi, visticamāk, izraisīs Savienības vīna eksporta stagnāciju visā pasaulē. Vīna nozares ziņojumi liecina, ka nozīmīgi Francijas vīnu pasūtījumi ASV tirgū jau ir atcelti.

                     (5)

                     Savienības vīna tirgus stāvoklis 2019. gadā ir pasliktinājies, un vīna krājumi ir visaugstākajā līmenī kopš 2009. gada. Tas galvenokārt saistīts ar rekordlielu ražu 2018. gadā un vīna patēriņa samazināšanos Savienībā. Ja vīni, uz kuriem attiecas ASV noteiktie ievedmuitas nodokļi, netiks pārdoti eksporta tirgos ārpus Savienības, tas tikai pastiprinās Savienības tirgū valdošās situācijas steidzamību un nopietnību. Turklāt situācijas steidzamību pastiprina ievedmuitas tarifu piemērošanas laiks. Tarifi ir piemērojami no 2019. gada 18. oktobra, kas iekrīt tieši 2019. gada vīnogu ražas novākšanas un ražošanas kampaņas vidū un tieši pirms gada nogales svētku sezonas; Savienības vīna nozarei tie ir divi no svarīgākajiem pārdošanas periodiem gada griezumā. Tādēļ, ņemot vērā iepriekš minēto, nepieciešams veikt tūlītējus pasākumus šīs situācijas risināšanai.

                     (6)

                     No Regulas (ES) Nr. 1308/2013 43. pantā noteiktajiem vīna nozares atbalsta pasākumiem tikai noieta veicināšanas pasākums saskaņā ar minētās regulas 45. panta 1. punkta b) apakšpunktu ir tieši vērsts uz Savienības vīnu popularizēšanu trešās valstīs ar mērķi uzlabot šo vīnu konkurētspēju. Gadu gaitā ir izrādījies, kas tas ir ļoti iedarbīgs noieta veicināšanas pasākums trešās valstīs esošu tirgu iekarošanai un stiprināšanai. Ar šo pasākumu tika uzlabota vīnu reputācija un palielināta informētība par to kvalitāti, tādējādi tas izrādījās visrezultatīvākais instruments Savienības vīnu atbalstam trešo valstu tirgos. Starptautiskais vīna tirgus ir pasaules mēroga tirgus, un jebkurš Savienības vīna noieta veicināšanas pasākums trešo valstu tirgos ir izdevīgs visiem Savienības vīniem. Tas paver iespējas tiem, kuri attiecīgajā tirgū vēlāk ienāks ar citiem Savienības vīniem. Atsevišķiem noieta veicināšanas pasākumiem ir multiplikatora ietekme uz pārdošanas apjomiem, jo šie pasākumi aptver vīna veidus vai vīndarības reģionus kopumā, nevis tikai vienu atsevišķu vīna zīmolu vai vīna veidu. Tādēļ ir svarīgi sākt, turpināt un pastiprināt noieta veicināšanas pasākumus visos tirgos, lai atrastu noieta tirgus vīniem, kas netiks pārdoti ASV tirgū, un lai saglabātu Savienības vīnu reputāciju šajos citos tirgos, kā arī lai vērstos pret spiedienu uz cenām.

                     (7)

                     Tāpēc, lai palīdzētu operatoriem pēc ASV noteiktā ievedmuitas nodokļa režīma reaģēt uz pašreizējiem ārkārtas apstākļiem eksporta tirgos visā pasaulē un risināt šo neparedzamo un nedrošo situāciju, ir lietderīgi nodrošināt lielāku elastīgumu, īstenojot noieta veicināšanas pasākumu saskaņā ar Regulas (ES) Nr. 1308/2013 45. panta 1. punkta b) apakšpunktu. Tādēļ izņēmuma kārtā ir jāparedz atkāpe no minētās regulas 45. panta 3. punkta un maksimālais Savienības ieguldījums noieta veicināšanas pasākumos saskaņā ar minētās regulas 45. panta 1. punkta b) apakšpunktu uz laiku jāpalielina no 50 % līdz 60 % no attiecināmajiem izdevumiem.

                     (8)

                     Šis pasākums ir vajadzīgs, jo operatoriem neizbēgami radīsies papildu izmaksas, kas saistītas ar nepieciešamību novirzīt noieta veicināšanas pasākumus uz dažādām valstīm vai organizēt jaunus noieta veicināšanas pasākumus citās valstīs, un, lai nodrošinātu krājumu pārdošanu, tas viss būs jāveic steidzami. Līdz 60 % palielinot Savienības ieguldījumu noieta veicināšanas pasākumos un attiecīgi samazinot saņēmēja ieguldījumu, atbalsta saņēmēji varētu veikt vērienīgākas darbības un noturēt ar lielām pūlēm panāktās pozīcijas ārvalstu tirgos. Tas arī stimulēs jaunus operatorus šajos apstākļos pieteikties atbalstam noieta veicināšanas darbībām, ko tie nebūtu varējuši izdarīt, ja Savienības ieguldījums paliktu 50 % līmenī. It īpaši tas attiecas uz operatoriem, kuri iepriekš nav varējuši to atļauties. Finansiālā sloga samazināšana līdz 40 % palīdzēs viņiem pārvarēt ASV noteikto ievedmuitas nodokļu radītās sekas.

                     (9)

                     Elastīgums, kas ieviests, palielinot Savienības ieguldījumu, ir finansiālā atbalsta veids, kam tomēr nav vajadzīgs Savienības papildu finansējums, jo joprojām tiek piemēroti Regulas (ES) Nr. 1308/2013 VI pielikumā noteiktie budžeta ierobežojumi valsts atbalsta programmām vīna nozarē. Tādējādi dalībvalstis var nolemt piešķirt lielākas summas noieta veicināšanas pasākumam tikai gada budžeta ietvaros, kas paredzēts minētās regulas VI pielikumā. Tāpēc pasākuma mērķis ir sniegt atbalstu nozarei konkrētajā nestabilajā tirgus situācijā, iztiekot bez tūlītējas papildu līdzekļu mobilizēšanas. Turklāt šim elastīgumam nevajadzētu negatīvi ietekmēt budžetu, kas atvēlēts citiem atbalsta pasākumiem uz minētās regulas pamata, jo daži pasākumi, piemēram, vīnadārzu pārstrukturēšana un pārveidošana, kļūst mazāk aktuāli, un dalībvalstis tiem patērē mazāk budžeta līdzekļu. Turklāt statistikas dati par pēdējiem gadiem liecina par katrai dalībvalstij pieejamā maksimālā budžeta nepilnīgu izlietojumu.

                     (10)

                     ASV piemērotie ievedmuitas nodokļi un no tiem izrietošās grūtības Savienības vīna tirdzniecībā ir īpaša problēma Regulas (ES) Nr. 1308/2013 221. panta nozīmē. Šo īpašo problēmu nevar risināt ar pasākumiem, ko veic saskaņā ar minētās regulas 219. vai 220. pantu. No vienas puses, tā nav saistīta ar jau pastāvošiem tirgus traucējumiem, jo ASV noteiktie ievedmuitas nodokļi pašlaik nopietni ietekmē Savienības vīna reputāciju un var izraisīt strauju vīna tirgus apstākļu pasliktināšanos nākotnē, ja situācija netiks nekavējoties risināta. Šī īpašā problēma pašlaik nav saistīta arī ar pietiekami konkrētiem tirgus traucējumu draudiem, kas, visticamāk, turpināsies pašreizējā formā, jo ir paredzams, ka ASV ievedmuitas tarifi laika gaitā mainīsies, un tādējādi tiem varētu būt turpmāka neprognozējama ietekme uz pasaules vīna tirgu. No otras puses, šī īpašā problēma nav saistīta arī ar pasākumiem, kuru mērķis ir apkarot dzīvnieku slimību izplatību vai patērētāju uzticības zudumu sabiedrības, dzīvnieku vai augu veselības risku dēļ, kā noteikts minētās regulas 220. pantā.

                     (11)

                     Turklāt šis pasākums līdz ar lielāku elastīgumu tā noieta veicināšanas pasākuma īstenošanā, kas noteikts Regulas (ES) Nr. 1308/2013 45. panta 1. punkta b) apakšpunktā, ir daļa no pasākumu kopuma, kuru mērķis ir palīdzēt Savienības līmeņa operatoriem, kurus ietekmē ASV noteiktie ievedmuitas nodokļi Savienības vīniem. Tomēr no minētajiem pasākumiem šis ir vienīgais pasākums, kas nodrošina zināmu finansiālu atvieglojumu, kurš nepieciešams, lai risinātu to operatoru situāciju, kurus ietekmē ASV noteiktie ievedmuitas nodokļi. Viņi ir spiesti meklēt jaunus tirgus saviem vīniem, un tas rada ienākumu zaudējumus un izmaksu pieaugumu.

                     (12)

                     Pasākumam būtu stingri jāaprobežojas ar to, kas nepieciešams, lai risinātu pašreizējos ārkārtas apstākļus eksporta tirgos gan attiecībā uz piemērošanas tvērumu, gan piemērošanas periodu.

                     (13)

                     Savienības ieguldījumu dalībvalstis var piešķirt, tikai, pamatojoties uz pieteikumu, kas no šīs regulas spēkā stāšanās dienas ir atlasīts saskaņā ar Regulas (ES) Nr. 1308/2013 45. panta 1. punkta b) apakšpunktā minēto noieta veicināšanas pasākumu. Apsverot to, ka ASV piemērotie ievedmuitas tarifi kaitē visam Savienības vīna eksportam, ieguldījumam vajadzētu būt pieejamam visiem operatoriem, kas izraudzīti saskaņā ar pasākumu, neņemot vērā konkrēto vīna kategoriju vai Savienības vīna izcelsmi. Šajā kontekstā ir nepieciešams pieņemt pasākumus, kuru nolūks ir uzlabot visu Savienības vīnu eksporta konkurētspēju. Lai to nodrošinātu, šis ārkārtas pasākums tādējādi būtu jāpiemēro visiem atbalsta saņēmējiem neatkarīgi no to darbībā ietvertajiem mērķtirgiem. Tam vajadzētu būt vienlīdz pieejamam ne tikai operatoriem, kas iecerējuši pievērsties ASV tirgum, bet arī tiem, kas pašreizējos ārkārtas apstākļos pasaules vīna tirgū cenšas orientēties uz citas trešās valsts tirgu. Turklāt būtu ļoti grūti vienā veicināšanas pasākumā nošķirt darbības, kas attiecas uz nedzirkstošajiem vīniem, no darbībām, kas attiecas uz citiem vīniem, jo veicināšanas darbības parasti ir paredzētas, lai popularizētu veselu produktu klāstu, nevis tikai specifisku kategoriju. Daudzas noieta veicināšanas kampaņas attiecas uz visiem vīniem kādā reģionā vai visdažādākajiem vīniem, kurus pārdod attiecīgais operators. Nošķirt darbības, kas noieta veicināšanas kampaņas ietvaros attiecas uz nedzirkstošajiem vīniem, no darbībām, kas attiecas uz citiem vīniem, radītu smagu administratīvo slogu un mazinātu veicināšanas pasākuma pozitīvo ietekmi.

                     (14)

                     Ārkārtas pasākumam vajadzētu būt spēkā ne ilgāk kā 12 mēnešus no šīs regulas spēkā stāšanās dienas. Šis periods ir nepieciešams, lai varētu uzsākt noieta veicināšanas kampaņas. Šis process ietver vairākus administratīvus posmus, piemēram, izmaiņas valsts atbalsta programmās, uzaicinājumu iesniegt priekšlikumus sagatavošanu un izsludināšanu, pieteikumu atlasi un līgumu noslēgšanu, un tas parasti ilgst vairāk nekā 6 mēnešus. Tādēļ, lai atkāpi varētu efektīvi īstenot, atkāpes piemērošanas periodam vajadzētu būt 12 mēnešiem. Pieteikumiem, kas atlasīti pēc 12 mēnešu perioda, nevajadzētu būt labuma guvējiem no palielinātā Savienības ieguldījuma.

                     (15)

                     Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

               IR PIEŅĒMUSI ŠO REGULU.

            1. pants
            Aptverto produktu kategorijas
            Šo regulu piemēro vīna noieta veicināšanai Regulas (ES) Nr. 1308/2013 VII pielikuma II daļas 1. līdz 9., 15. un 16. punkta nozīmē.

            2. pants
            Savienības ieguldījums noieta veicināšanas pasākumos
            Atkāpjoties no Regulas (ES) Nr. 1308/2013 45. panta 3. punkta, Savienības ieguldījums noieta veicināšanas pasākumos, kas minēti Regulas (ES) Nr. 1308/2013 45. panta 1. punkta b) apakšpunktā, nepārsniedz 60 % no attiecināmajiem izdevumiem.

            3. pants
            Stāšanās spēkā un piemērošana
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

            Šo regulu piemēro 12 mēnešus no tās spēkā stāšanās dienas.
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 30. janvārī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 347, 20.12.2013., 671. lpp.


title: Komisijas Īstenošanas regula (ES) 2020/164 (2020. gada 5. februāris), ar ko no Schizosaccharomyces pombe (ATCC 5233) iegūtu 6-fitāzi atļauj lietot par barības piedevu visu sugu putniem un visu sugu cūkām un ar ko atceļ Regulu (EK) Nr. 379/2009 (atļaujas turētājs Danisco (UK) Ltd, kas uzņēmējdarbību veic kā Danisco Animal Nutrition un ko pārstāv Genencor International B.V.) (Dokuments attiecas uz EEZ)

text:
                  6.2.2020

                  LV

                  Eiropas Savienības Oficiālais Vēstnesis

                  L 34/37

         KOMISIJAS ĪSTENOŠANAS REGULA (ES) 2020/164
         (2020. gada 5. februāris),
         ar ko no Schizosaccharomyces pombe (ATCC 5233) iegūtu 6-fitāzi atļauj lietot par barības piedevu visu sugu putniem un visu sugu cūkām un ar ko atceļ Regulu (EK) Nr. 379/2009 (atļaujas turētājs Danisco (UK) Ltd, kas uzņēmējdarbību veic kā Danisco Animal Nutrition un ko pārstāv Genencor International B.V.)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas un atjaunošanas pamatojums un kārtība.

                     (2)

                     Ar Komisijas Regulu (EK) Nr. 379/2009 (2) no Schizosaccharomyces pombe (ATCC 5233) iegūtu 6-fitāzi uz 10 gadiem atļāva lietot par barības piedevu gaļas cāļiem, gaļas tītariem, dējējvistām, gaļas pīlēm, sivēniem (atšķirtiem), gaļas cūkām un sivēnmātēm.

                     (3)

                     Šīs atļaujas turētājs saskaņā ar Regulas (EK) Nr. 1831/2003 14. pantu un saistībā ar tās 7. pantu iesniedza pieteikumu, kurā lūdza atjaunot atļauju lietot no Schizosaccharomyces pombe (ATCC 5233) iegūtu 6-fitāzi par barības piedevu gaļas cāļiem, gaļas tītariem, dējējvistām, gaļas pīlēm, sivēniem (atšķirtiem), gaļas cūkām un sivēnmātēm, pieprasot to klasificēt piedevu kategorijā “zootehniskās piedevas”, kā arī lūdza jaunu atļauju attiecībā uz šīs piedevas lietošanu visu sugu gaļas putniem, izņemot vistas, tītarus un pīles, visu sugu dējējputniem, izņemot vistas, un visu sugu dējējputnu un vaislas putnu cāļiem, zīdāmiem sivēniem un mazāk izplatītu sugu cūkām. Minētajam pieteikumam bija pievienota informācija un dokumenti, kas prasīti Regulas (EK) Nr. 1831/2003 14. panta 2. punktā un 7. panta 3. punktā.

                     (4)

                     Eiropas Pārtikas nekaitīguma iestāde (“Iestāde”) savā 2019. gada 5. aprīļa atzinumā (3) secināja, ka pieteikuma iesniedzējs ir iesniedzis datus, kas apliecina piedevas atbilstību atļaujas piešķiršanas nosacījumiem. Tā arī secināja, ka piedeva nerada nelabvēlīgu ietekmi ne uz dzīvnieku vai cilvēka veselību, ne patērētāju drošību, ne vidi. Tā arī secināja, ka piedeva potenciāli varētu radīt elpceļu sensibilizāciju. Tāpēc Komisija uzskata, ka būtu jāīsteno pienācīgi aizsargpasākumi, lai nepieļautu nelabvēlīgu ietekmi uz cilvēka veselību, jo īpaši attiecībā uz lietotājiem. Iestāde secināja, ka attiecībā uz visu sugu gaļas putniem un dējējputniem, dējējputnu vai vaislas putnu cāļiem un visu sugu cūkām piedeva efektīvi uzlabo to spēju sagremot barību. Iestāde uzskata, ka attiecībā uz uzraudzību pēc laišanas tirgū nekādas īpašas prasības nav vajadzīgas. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analītisko metodi.

                     (5)

                     No Schizosaccharomyces pombe (ATCC 5233) iegūtās 6-fitāzes novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādējādi atļauja lietot minēto piedevu būtu jāatjauno, kā norādīts šīs regulas pielikumā.

                     (6)

                     Ņemot vērā to, ka atļauja lietot no Schizosaccharomyces pombe (ATCC 5233) iegūtu 6-fitāzi par barības piedevu saskaņā ar šīs regulas pielikumā paredzētajiem nosacījumiem tiek atjaunota, Regula (EK) Nr. 379/2009 būtu jāatceļ.

                     (7)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Atļaujas piešķiršana
            Atļauja izmantot pielikumā norādīto piedevu, kas iekļauta piedevu kategorijā “zootehniskās piedevas” un funkcionālajā grupā “gremošanas veicinātāji”, tiek atjaunota ar pielikumā izklāstītajiem nosacījumiem kā dzīvnieku ēdināšanā izmantojamai piedevai.

            2. pants
            Regulas (EK) Nr. 379/2009 atcelšana
            Regulu (EK) Nr. 379/2009 atceļ.

            3. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 5. februārī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 268, 18.10.2003., 29. lpp.

            (2)  Komisijas 2009. gada 8. maija Regula (EK) Nr. 379/2009 par atļauju jaunā veidā lietot 6-fitāzi EC 3.1.3.26 kā barības piedevu gaļas cāļiem, gaļas tītariem, dējējvistām, gaļas pīlēm, sivēniem (atšķirtiem), nobarojamām cūkām un sivēnmātēm (atļaujas turētājs – Danisco (UK) Ltd, kas veic uzņēmējdarbību kā Danisco Animal Nutrition un ko pārstāv Genencor International B.V.) (OV L 116, 9.5.2009., 6. lpp.).

            (3)  EFSA Journal 2019;17(5):5702.

            PIELIKUMS

                        Piedevas identifikācijas numurs

                        Atļaujas turētāja nosaukums

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        Aktīvās vienības/kg kompleksās barības ar mitruma saturu 12 %

                           Kategorija: zootehniskās piedevas. Funkcionālā grupa: gremošanas veicinātāji

                        4a1640

                           Danisco (UK) Ltd, kas uzņēmējdarbību veic kā Danisco Animal Nutrition un ko pārstāv Genencor International B.V.

                        6-fitāze
                        EC 3.1.3.26

                           Piedevas sastāvs

                        No Schizosaccharomyces pombe (ATCC 5233) iegūtas
                        6-fitāzes preparāts (EC 3.1.3.26)
                        ar šādu minimālo aktivitāti: 10 000  FTU  (1)/g
                        Šķidrā formā un cietā formā, apvalkotā veidā
                        -----------

                           Aktīvās vielas raksturojums

                        No Schizosaccharomyces pombe (ATCC 5233) iegūta
                        -----------

                           Analītiskā metode
                            (2)

                        6-fitāzes noteikšana barības piedevā: kolorimetriskā metode, kuras pamatā ir tā neorganiskā fosfāta kvantificēšana, ko ferments atbrīvo no nātrija fitāta.
                        6-fitāzes noteikšana premiksos un lopbarībā: kolorimetriskā metode, kuras pamatā ir tā neorganiskā fosfāta kvantificēšana, ko ferments atbrīvo no nātrija fitāta (pēc atšķaidīšanas ar termiski apstrādātiem pilngraudu miltiem) (EN ISO 30024).

                        Visu sugu putni, izņemot dējējputnus

                        —

                        250 FTU

                        —

                                    1.

                                    Piedevas un premiksu lietošanas norādījumos norāda glabāšanas nosacījumus un noturību pret termisku apstrādi.

                                    2.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu potenciālos riskus, kas izriet no to lietošanas. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, tostarp elpceļu aizsarglīdzekļus.

                        2030. gada 26. februāris

                        Visu sugu dējējputni

                        —

                        150 FTU

                        —

                        Sivēni
                        (atšķirti)
                        Gaļas cūkas

                        —

                        250 FTU

                        —

                        Visu sugu cūkas, izņemot atšķirtus sivēnus un gaļas cūkas

                        —

                        500 FTU

                        —

               (1)  Viens FTU ir fermenta daudzums, kas vienā minūtē 37 °C temperatūrā pie pH 5,5 no nātrija fitāta substrāta atbrīvo vienu mikromolu neorganiskā fosfāta.

               (2)  Sīkāka informācija par analītiskajām metodēm pieejama references laboratorijas vietnē: https://ec.europa.eu/jrc/en/eurl/feed-additives/evaluation-reports


title: Komisijas Īstenošanas regula (ES) 2020/778 (2020. gada 12. jūnijs), ar ko pēc Eiropas Parlamenta un Padomes Direktīvas (ES) 2016/797 transponēšanas termiņa pagarināšanas attiecībā uz piemērošanas datumiem groza Īstenošanas regulu (ES) 2019/773 (Dokuments attiecas uz EEZ)

text:
                  15.6.2020

                  LV

                  Eiropas Savienības Oficiālais Vēstnesis

                  L 188/4

         KOMISIJAS ĪSTENOŠANAS REGULA (ES) 2020/778
         (2020. gada 12. jūnijs),
         ar ko pēc Eiropas Parlamenta un Padomes Direktīvas (ES) 2016/797 transponēšanas termiņa pagarināšanas attiecībā uz piemērošanas datumiem groza Īstenošanas regulu (ES) 2019/773
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Direktīvu (ES) 2016/797 (2016. gada 11. maijs) par dzelzceļa sistēmas savstarpēju izmantojamību Eiropas Savienībā (1) un jo īpaši tās 5. panta 11. punktu,
         tā kā:

                     (1)

                     Direktīva (ES) 2016/797 tika grozīta ar Direktīvu (ES) 2020/700 (2), lai dalībvalstīm dotu iespēju pagarināt termiņu, kurā stājas spēkā valsts normatīvie un administratīvie akti, kas vajadzīgi, lai izpildītu Direktīvas (ES) 2016/797 57. panta 1. punktā minētos noteikumus.

                     (2)

                     Attiecībā uz dalībvalstīm, kuras Eiropas Savienības Dzelzceļu aģentūrai (“Aģentūra”) un Komisijai ir paziņojušas par savu nodomu Direktīvas (ES) 2016/797 transponēšanas periodu pagarināt saskaņā ar tās 57. panta 2.a punktu, dažu Komisijas Īstenošanas regulas (ES) 2019/773 (3) noteikumu piemērošana būtu jāatliek līdz 2020. gada 31. oktobrim.

                     (3)

                     Covid-19 pandēmijas ietekmē noteikto pasākumu dēļ ar valsts noteikumu par kravas vilciena astesgala signālierīci atcelšanu saistītās darbības nevarēja veikt, kā plānots. Dalībvalstīm būtu vajadzīgi vēl trīs mēneši, lai iesniegtu Komisijai ziņojumus par Īstenošanas regulas (ES) 2019/773 pielikuma 4.2.2.1.3.2. punktā minēto atstarojošo plākšņu izmantošanu. Attiecīgi būtu jāpielāgo termiņš specifikāciju pārskatīšanai nolūkā harmonizēt visā Savienībā prasības par kravas vilciena astesgala signālierīci.

                     (4)

                     Tāpēc Īstenošanas regula (ES) 2019/773 būtu attiecīgi jāgroza.

                     (5)

                     Šajā regulā paredzētie pasākumi ir saskaņā ar Direktīvas (ES) 2016/797 51. panta 1. punktā minētās komitejas atzinumu.

                     (6)

                     Lai nodrošinātu šajā regulā paredzēto pasākumu efektivitāti, šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī,

               IR PIEŅĒMUSI ŠO REGULU.

            1. pants
            Īstenošanas regulu (ES) 2019/773 groza šādi:

                        1)

                        regulas 6. panta piekto daļu aizstāj ar šādu:
                        “Dalībvalstīs, kuras Aģentūrai un Komisijai ir sniegušas paziņojumu saskaņā ar Direktīvas (ES) 2016/797 57. panta 2. punktu un kuras Aģentūrai un Komisijai nav sniegušas paziņojumu saskaņā ar Direktīvas (ES) 2016/797 57. panta 2.a punktu, šīs regulas pielikuma 4.2.2.5. iedaļu un D1. papildinājumu piemēro no 2020. gada 16. jūnija.
                        Dalībvalstīs, kuras Aģentūrai un Komisijai ir sniegušas paziņojumu saskaņā ar Direktīvas (ES) 2016/797 57. panta 2.a punktu, šīs regulas pielikuma 4.2.2.5. iedaļu un D1. papildinājumu piemēro no 2020. gada 31. oktobra.”;

                        2)

                        pielikuma 4.2.2.1.3.2. punkta daļā aiz vārda “Ziņojumi” datumu “2020. gada 30. septembrim” aizstāj ar “2020. gada 31. decembrim”;

                        3)

                        pielikuma 4.2.2.1.3.2. punkta daļā aiz vārdiem “Pakāpeniska izbeigšana” datumu “2021. gada 31. martam” aizstāj ar “2021. gada 30. jūnijam”.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 12. jūnijā

                  Komisijas vārdā –

                  Priekšsēdētāja

               Ursula VON DER LEYEN

            (1)  OV L 138, 26.5.2016., 44. lpp.

            (2)  Eiropas Parlamenta un Padomes Direktīva (ES) 2020/700 (2020. gada 25. maijs), ar ko Direktīvas (ES) 2016/797 un (ES) 2016/798 groza attiecībā uz to transponēšanas laikposmu pagarināšanu (OV L 165, 27.5.2020., 27. lpp.).

            (3)  Komisijas Īstenošanas regula (ES) 2019/773 (2019. gada 16. maijs) par savstarpējas izmantojamības tehnisko specifikāciju, kas attiecas uz Eiropas Savienības dzelzceļa sistēmas satiksmes nodrošināšanas un vadības apakšsistēmu, un Lēmuma 2012/757/ES atcelšanu (OV L 139 I, 27.5.2019., 5. lpp.).


title: Komisijas Īstenošanas regula (ES) 2020/781 (2020. gada 12. jūnijs), ar ko pēc Eiropas Parlamenta un Padomes Direktīvas (ES) 2016/797 transponēšanas termiņa pagarināšanas attiecībā uz piemērošanas datumiem un dažiem pārejas noteikumiem groza Īstenošanas regulu (ES) 2018/545 (Dokuments attiecas uz EEZ)

text:
                  15.6.2020

                  LV

                  Eiropas Savienības Oficiālais Vēstnesis

                  L 188/11

         KOMISIJAS ĪSTENOŠANAS REGULA (ES) 2020/781
         (2020. gada 12. jūnijs),
         ar ko pēc Eiropas Parlamenta un Padomes Direktīvas (ES) 2016/797 transponēšanas termiņa pagarināšanas attiecībā uz piemērošanas datumiem un dažiem pārejas noteikumiem groza Īstenošanas regulu (ES) 2018/545
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Direktīvu (ES) 2016/797 (2016. gada 11. maijs) par dzelzceļa sistēmas savstarpēju izmantojamību Eiropas Savienībā (1) un jo īpaši tās 21. panta 9. punktu,
         tā kā:

                     (1)

                     Direktīva (ES) 2016/797 tika grozīta ar Direktīvu (ES) 2020/700 (2), lai dalībvalstīm dotu iespēju pagarināt termiņu, kurā stājas spēkā valsts normatīvie un administratīvie akti, kas vajadzīgi, lai izpildītu Direktīvas (ES) 2016/797 57. panta 1. punktā minētos noteikumus.

                     (2)

                     Covid-19 uzliesmojuma dēļ varētu aizkavēties to pieteikumu nolūkā saņemt ritekļa tipa atļauju vai atļauju ritekli laist tirgū novērtēšana saskaņā ar Eiropas Parlamenta un Padomes Direktīvu 2008/57/EK (3), par kuriem attiecīgās atļaujas bija jāpiešķir līdz 2020. gada 16. jūnijam. Tāpēc dalībvalstīs, kuras Aģentūrai un Komisijai ir sniegušas paziņojumu saskaņā ar Direktīvas (ES) 2016/797 57. panta 2. punktu un kurās Direktīva (ES) 2016/797 ir jāpiemēro no 2020. gada 16. jūnija, valsts drošības iestādei (VDI) vajadzētu pēc pieteikuma iesniedzēja lūguma novērtēšanu turpināt pēc minētā datuma. VDI šis novērtējums būtu jāpabeidz un atļauja jāpiešķir līdz 2020. gada 30. oktobrim.

                     (3)

                     Attiecībā uz dalībvalstīm, kuras Eiropas Savienības Dzelzceļu aģentūrai (“Aģentūra”) un Komisijai ir paziņojušas par savu nodomu Direktīvas (ES) 2016/797 transponēšanas periodu pagarināt saskaņā ar tās 57. panta 2.a punktu, dažu Komisijas Īstenošanas regulas (ES) 2018/545 (4) noteikumu piemērošana būtu jāatliek un tie būtu jāpiemēro no 2020. gada 31. oktobra. Būtu jāpielāgo arī Īstenošanas regulā (ES) 2018/545 izklāstītie pārejas noteikumi.

                     (4)

                     Pieteikuma iesniedzēji pieteikumus var būt sagatavojuši saskaņā ar Īstenošanas regulu (ES) 2018/545, ievērojot pašreizējo pieteikumu iesniegšanas termiņu. Gan Direktīvas 2008/57/EK, gan Direktīvas (ES) 2016/797 nolūkā ritekļiem ir jāatbilst savstarpējas izmantojamības tehniskajām specifikācijām, attiecīgajiem valsts noteikumiem un pamatprasībām. Pieteikumos, kas sagatavoti saskaņā ar Īstenošanas regulu (ES) 2018/545, būtu jāiekļauj visi vajadzīgie pierādījumi vai nu par ritekļu nodošanu ekspluatācijā saskaņā ar Direktīvu 2008/57/EK, vai par ritekļu laišanu tirgū saskaņā ar Direktīvu (ES) 2016/797. Tāpēc būtu jāļauj pieteikuma iesniedzējiem to dalībvalstu valsts drošības iestādēm, kuras Aģentūrai un Komisijai ir sniegušas paziņojumu saskaņā ar Direktīvas (ES) 2016/797 57. panta 2.a punktu, iesniegt pieteikumus, kuros uzskaitīti pierādījumi saskaņā ar Komisijas Īstenošanas regulu (ES) 2018/545. Valsts drošības iestādēm šie pieteikumi būtu jāpieņem, nepieprasot pārskatīt pieteikumu.

                     (5)

                     Tāpēc Īstenošanas regula (ES) 2018/545 būtu attiecīgi jāgroza.

                     (6)

                     Šajā regulā paredzētie pasākumi ir saskaņā ar Direktīvas (ES) 2016/797 51. panta 1. punktā minētās komitejas atzinumu.

                     (7)

                     Lai nodrošinātu šajā regulā paredzēto pasākumu efektivitāti, šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī,

               IR PIEŅĒMUSI ŠO REGULU.

            1. pants
            Īstenošanas regulu (ES) 2018/545 groza šādi:

                        1)

                        regulas 2. panta 17. punktu aizstāj ar šādu:

                                    “17)

                                    “attiecīgais datums” ir 2019. gada 16. jūnijs attiecībā uz tām dalībvalstīm, kuras Aģentūrai un Komisijai nav saskaņā ar Direktīvas (ES) 2016/797 57. panta 2. punktu paziņojušas to, ka ir pagarinājušas minētās direktīvas transponēšanas periodu. Tas ir 2020. gada 16. jūnijs attiecībā uz tām dalībvalstīm, kuras Aģentūrai un Komisijai ir saskaņā ar Direktīvas (ES) 2016/797 57. panta 2. punktu paziņojušas to, ka ir pagarinājušas minētās direktīvas transponēšanas periodu, un kuras Aģentūrai un Komisijai nav sniegušas paziņojumu saskaņā ar Direktīvas (ES) 2016/797 57. panta 2.a punktu. Tas ir 2020. gada 31. oktobris attiecībā uz tām dalībvalstīm, kuras Aģentūrai un Komisijai ir saskaņā ar Direktīvas (ES) 2016/797 57. panta 2.a punktu paziņojušas to, ka vēlreiz ir pagarinājušas minētās direktīvas transponēšanas periodu.”;

                        2)

                        regulas 55. pantu groza šādi:

                                    a)

                                    iekļauj šādu 4.a punktu:

                                       “4.a   Neskarot 1.–4. punktu, tajās dalībvalstīs, kuras Aģentūrai un Komisijai ir sniegušas paziņojumu saskaņā ar Direktīvas (ES) 2016/797 57. panta 2. punktu un kurās Direktīvu (ES) 2016/797 piemēro no 2020. gada 16. jūnija, VDI pēc pieteikuma iesniedzēja lūguma turpina ritekļa tipa atļaujas un/vai atļaujas ritekli laist tirgū pieteikumu novērtēšanu saskaņā ar Direktīvu 2008/57/EK pēc 2020. gada 16. jūnija ar nosacījumu, ka tā ritekļa tipa atļauju un/vai ritekļa atļauju piešķir līdz 2020. gada 30. oktobrim.
                                       Ja VDI atzīst, ka tā nespēs piešķirt ritekļa tipa atļauju un/vai ritekļa atļauju līdz 2020. gada 30. oktobrim, tā nekavējoties informē pieteikuma iesniedzēju un Aģentūru un piemēro 2.–4. punktu.”;

                                    b)

                                    iekļauj šādu 5.a punktu:

                                       “5.a   No ritekļa atļaujas un/vai ritekļa tipa atļaujas, ko Aģentūra piešķīrusi laikā no 2020. gada 16. jūnija līdz 2020. gada 30. oktobrim, izslēdz tīklu vai tīklus visās dalībvalstīs, kuras Aģentūrai un Komisijai ir sniegušas paziņojumu saskaņā ar Direktīvas (ES) 2016/797 57. panta 2.a punktu. VDI dalībvalstīs, kuras šādu paziņojumu ir sniegušas:

                                                   a)

                                                   Aģentūras piešķirto ritekļa tipa atļauju uzskata par līdzvērtīgu ritekļa tipa apstiprinājumam, kas piešķirts saskaņā ar Direktīvas 2008/57/EK 26. pantu, un attiecībā uz šo ritekļa tipu piemēro Direktīvas 2008/57/EK 26. panta 3. punktu;

                                                   b)

                                                   Aģentūras piešķirto ritekļa atļauju pieņem kā līdzvērtīgu pirmajai atļaujai, kas piešķirta saskaņā ar Direktīvas 2008/57/EK 22. vai 24. pantu, un piešķir papildu atļauju saskaņā ar Direktīvas 2008/57/EK 23. vai 25. pantu.”;

                                    c)

                                    panta 6. punktu aizstāj ar šādu:

                                       “6.   Šā panta 2. punkta a) apakšpunktā un 5. un 5.a punktā minētajos gadījumos VDI sadarbojas un koordinē darbību ar Aģentūru nolūkā uzņemties Direktīvas (ES) 2016/797 21. panta 5. punkta a) apakšpunktā noteikto elementu novērtēšanu.”;

                                    d)

                                    pievieno šādu 7.a punktu:

                                       “7.a   Kravas vagonus, kas atbilst Regulas (ES) Nr. 321/2013 (WAG SITS) pielikuma 7.1.2. punktam un kuriem ir atļauja ritekli laist tirgū, laikā no 2020. gada 16. jūnija līdz 2020. gada 30. oktobrim uzskata par ritekļiem, kuriem ir ekspluatācijas atļauja Direktīvas 2008/57/EK mērķim dalībvalstīs, kuras Aģentūrai un Komisijai ir sniegušas paziņojumu saskaņā ar Direktīvas (ES) 2016/797 57. panta 2.a punktu.”;

                                    e)

                                    pievieno šādu jaunu 8. punktu:

                                       “8.   Laikā no 2020. gada 16. jūnija līdz 2020. gada 30. oktobrim dalībvalstīs, kas Aģentūrai un Komisijai ir sniegušas paziņojumu saskaņā ar Direktīvas (ES) 2016/797 57. panta 2.a punktu, pieteikuma iesniedzēji, kas iesniedz ritekļa ekspluatācijas atļaujas vai tipa atļaujas pieteikumu Direktīvas 2008/57/EK vajadzībām, drīkst valsts drošības iestādei iesniegt dokumentāciju par ritekli vai ritekļa tipu, kas sagatavota saskaņā ar 29. panta 1. punktu un 30. panta 1. punktu un atbilst I pielikuma prasībām.
                                       Ritekļa ekspluatācijas atļaujas vai tipa atļaujas pieteikumus saskaņā ar šo regulu VDI pieņem Direktīvas 2008/57/EK vajadzībām.”;

                        3)

                        regulas 56. panta otro daļu aizstāj ar šo:
                        “To piemēro no 2019. gada 16. jūnija dalībvalstīs, kuras Aģentūrai un Komisijai nav sniegušas paziņojumu saskaņā ar Direktīvas (ES) 2016/797 57. panta 2. punktu.
                        To piemēro no 2020. gada 16. jūnija dalībvalstīs, kuras Aģentūrai un Komisijai ir sniegušas paziņojumu saskaņā ar Direktīvas (ES) 2016/797 57. panta 2. punktu un kuras Aģentūrai un Komisijai nav sniegušas paziņojumu saskaņā ar Direktīvas (ES) 2016/797 57. panta 2.a punktu.
                        55. panta 5.a un 7.a punktu piemēro no 2020. gada 16. jūnija visās dalībvalstīs.
                        55. panta 8. punktu piemēro no 2020. gada 16. jūnija dalībvalstīs, kuras Aģentūrai un Komisijai ir sniegušas paziņojumu saskaņā ar Direktīvas (ES) 2016/797 57. panta 2.a punktu.
                        Šo regulu visās dalībvalstīs piemēro no 2020. gada 31. oktobra.”

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 12. jūnijā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 138, 26.5.2016., 44. lpp.

            (2)  Eiropas Parlamenta un Padomes Direktīva (ES) 2020/700 (2020. gada 25. maijs), ar ko Direktīvas (ES) 2016/797 un (ES) 2016/798 groza attiecībā uz to transponēšanas laikposmu pagarināšanu (OV L 165, 27.5.2020., 27. lpp.).

            (3)  Eiropas Parlamenta un Padomes Direktīva 2008/57/EK (2008. gada 17. jūnijs) par dzelzceļa sistēmas savstarpēju izmantojamību Kopienā (OV L 191, 18.7.2008., 1. lpp.).

            (4)  Komisijas Īstenošanas regula (ES) 2018/545 (2018. gada 4. aprīlis), ar ko saskaņā ar Eiropas Parlamenta un Padomes Direktīvu (ES) 2016/797 nosaka dzelzceļa ritekļa atļaujas un dzelzceļa ritekļa tipa atļaujas piešķiršanas procesa praktisko kārtību (OV L 90, 6.4.2018., 66. lpp.).


title: Komisijas Īstenošanas regula (ES) 2020/863 (2020. gada 22. jūnijs), ar ko labo vācu valodas versiju Īstenošanas regulai (ES) Nr. 404/2011, ar kuru pieņem sīki izstrādātus noteikumus par to, kā īstenojama Padomes Regula (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem

text:
                  24.6.2020

                  LV

                  Eiropas Savienības Oficiālais Vēstnesis

                  L 200/1

         KOMISIJAS ĪSTENOŠANAS REGULA (ES) 2020/863
         (2020. gada 22. jūnijs),
         ar ko labo vācu valodas versiju Īstenošanas regulai (ES) Nr. 404/2011, ar kuru pieņem sīki izstrādātus noteikumus par to, kā īstenojama Padomes Regula (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2009. gada 20. novembra Regulu (EK) Nr. 1224/2009, ar ko izveido Savienības kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008 un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (1), un jo īpaši tās 92. panta 5. punktu,
         tā kā:

                     (1)

                     Komisijas Īstenošanas regulas (ES) Nr. 404/2011 (2) vācu valodas versijā, konkrētāk, XXX pielikuma tabulas 5. rindā par smagiem pārkāpumiem saistībā ar mazizmēra zivju izkraušanas pienākumu neizpildi ir kļūda.

                     (2)

                     Tāpēc Īstenošanas regulas (ES) Nr. 404/2011 vācu valodas versija būtu attiecīgi jālabo. Tas neskar pārējo valodu versijas.

                     (3)

                     Šajā regulā paredzētie pasākumi ir saskaņā ar Zvejniecības un akvakultūras komitejas atzinumu,

               IR PIEŅĒMUSI ŠO REGULU.

            1. pants

               (neattiecas uz latviešu valodas versiju)

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 22. jūnijā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 343, 22.12.2009., 1. lpp.

            (2)  Komisijas 2011. gada 8. aprīļa Īstenošanas regula (ES) Nr. 404/2011, ar kuru pieņem sīki izstrādātus noteikumus par to, kā īstenojama Padomes Regula (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem (OV L 112, 30.4.2011., 1. lpp.).


title: Komisijas Īstenošanas regula (ES) 2020/1120 (2020. gada 23. jūlijs), ar ko nosaukumam “Adamclisi” (ACVN) piešķir Eiropas Parlamenta un Padomes Regulas (ES) Nr. 1308/2013 99. pantā minēto aizsardzību

text:
                  30.7.2020

                  LV

                  Eiropas Savienības Oficiālais Vēstnesis

                  L 245/1

         KOMISIJAS ĪSTENOŠANAS REGULA (ES) 2020/1120
         (2020. gada 23. jūlijs),
         ar ko nosaukumam “Adamclisi” (ACVN) piešķir Eiropas Parlamenta un Padomes Regulas (ES) Nr. 1308/2013 99. pantā minēto aizsardzību
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1308/2013 (2013. gada 17. decembris), ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 99. pantu,
         tā kā:

                     (1)

                     Saskaņā ar Regulas (ES) Nr. 1308/2013 97. panta 2. un 3. punktu Komisija ir izskatījusi Rumānijas iesniegto pieteikumu reģistrēt nosaukumu “Adamclisi”, un pēc tam tas ir publicēts Eiropas Savienības Oficiālajā Vēstnesī (2).

                     (2)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1308/2013 98. pantu.

                     (3)

                     Saskaņā ar Regulas (ES) Nr. 1308/2013 99. pantu nosaukums “Adamclisi” būtu jāaizsargā un jāieraksta tās pašas regulas 104. pantā minētajā reģistrā.

                     (4)

                     Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

               IR PIEŅĒMUSI ŠO REGULU.

            1. pants
            Ar šo nosaukumam “Adamclisi” (ACVN) piešķir aizsardzību.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 23. jūlijā

                  Komisijas

                  un tās priekšsēdētājas vārdā –

               Janusz WOJCIECHOWSKI

                  Komisijas loceklis

            (1)  OV L 347, 20.12.2013., 671. lpp.

            (2)  OV C 51, 14.2.2020., 46. lpp.